pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บสย. จัด Town Hall Meeting ครั้งที่ 2/2566 “Power Forwarding TCG X Earth”
วันอังคารที่ 29 สิงหาคม 2566
29/08/2566
บสย. จัด Town Hall Meeting ครั้งที่ 2/2566 “Power Forwarding TCG X Earth”
บสย. จัดประชุมพนักงานทุกระดับ Town Hall Meeting ครั้งที่ 2/2566 “Power Forwarding TCG X Earth ปลุกพลังพนักงานไปสู่เป้าหมายค้ําประกันแสนล้าน เดินหน้าช่วยผู้ประกอบการปรับธุรกิจสู่ ESG
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เป็นประธานจัดงานประชุมพนักงานทุกระดับ (The 2nd Town Hall Meeting 2023) ในรูปแบบ Hybrid Meeting ภายใต้คอนเซ็ปต์ “Power Forwarding TCG X Earth” ปลุกพลังพนักงานขับเคลื่อนองค์กรไปสู่เป้าหมายการค้ําประกัน 1 แสนล้านบาท พร้อมเร่งช่วยเหลือผู้ประกอบการ SMEs ปรับตัวองค์กรไปสู่ ESG (Environment, Social, และ Governance) พัฒนาองค์กรเติบโตอย่างยั่งยืน
สําหรับผลดําเนินงาน บสย. ในช่วง 7 เดือน (ม.ค.-ก.ค.) ที่ผ่านมา บสย. อนุมัติค้ําประกันสินเชื่อรวมทั้งสิ้น 77,413 ล้านบาท สามารถช่วยเหลือผู้ประกอบการให้เข้าถึงแหล่งทุน 57,723 ราย โดยเป็น SMEs รายย่อยถึง 78% สร้างสินเชื่อในระบบ 86,088 ล้านบาท รักษาการจ้างงาน 566,810 ตําแหน่ง และก่อให้เกิดผลประโยชน์ทางเศรษฐกิจ (Economic Benefit) 3.19 แสนล้านบาท ทั้งนี้ ผลดําเนินงาน 77,413 ล้านบาท มาจาก 4 โครงการ ประกอบด้วย 1.โครงการ บสย. SMEs เข้มแข็ง (PGS10) 31,356 ล้านบาท คิดเป็นสัดส่วน 41% 2.โครงการ พ.ร.ก.สินเชื่อฟื้นฟู ระยะที่2 32,124 ล้านบาท สัดส่วน 41% 3.โครงการค้ําประกันสินเชื่อรายสถาบันการเงิน ระยะที่ 7 (BI7) 8,654 ล้านบาท สัดส่วน 11% และ 4.โครงการอื่น ๆ 5,280 ล้านบาท สัดส่วน 7%
ส่วนในครึ่งปีหลัง บสย. ยังคงเน้นการช่วยเหลือผู้ประกอบการ SMEs ให้เข้าถึงสินเชื่อ ควบคู่ไปกับการสนับสนุน SMEs ปรับธุรกิจไปสู่ ESG (Environment, Social, และ Governance) พัฒนาองค์กรเติบโตอย่างยั่งยืน รวมทั้งการช่วยเหลือผู้ประกอบการแก้หนี้ โดยนับตั้งแต่เดือนเมษายน 2565 ถึง กรกฏาคม 2566 SMEs ที่เข้าร่วมมาตรการช่วยเหลือลูกหนี้ ผ่านโครงการ “บสย. พร้อมช่วย” มีมากกว่า 1 หมื่นราย คิดเป็น 99% ของจํานวน SMEs ที่เข้าร่วมโครงการ
นอกจากนี้ ผู้บริหารระดับสูงยังได้ชื่นชมพนักงานที่ปฏิบัติงานตามค่านิยมองค์กร ประกอบด้วย T : Think Innovatively กล้าคิด กล้าทํา และกล้าเปลี่ยนแปลง เพื่อสร้างการเติบโตให้กับองค์กรร่วมกัน C : Connectivity สร้างเครือข่าย สร้างความร่วมมือ เพื่อเชื่อมโยงระหว่าง SMEs และสถาบันการเงิน และ G : Good Governance ยึดมั่นในหลักธรรมาภิบาล ควบคู่ไปกับการดูแลสิ่งแวดล้อม
พร้อมกันนี้ บสย. ยังโชว์ผลงานที่คว้าคะแนนด้านคุณธรรมและความโปร่งใส 97.59 คะแนน จากผลการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment: ITA) โดยสํานักงาน ป.ป.ช. ประจําปีงบประมาณ พ.ศ. 2566 ประเภทรัฐวิสาหกิจ ก้าวสู่อันดับ 7 ของหน่วยงานประเภท รัฐวิสาหกิจ และก้าวขึ้นเป็นลําดับที่ 3 ของกลุ่มสถาบันการเงินของรัฐ (SFIs) ซึ่งเป็นคะแนนสูงสุดนับตั้งแต่ บสย. เข้ารับการประเมิน สะท้อนให้เห็นถึงความมุ่งมั่น ทุ่มเท ของบุคลากรของ บสย. ที่ร่วมกันขับเคลื่อนผลักดัน สู่การเป็นองค์กรรัฐวิสาหกิจลําดับต้น ๆ ด้านคุณธรรมและความโปร่งใส
รัฐบาลไทย-ข่าวทำเนียบรัฐบาล-สาธารณสุขเห็นพ้องกรรมาธิการฯ วุฒิสภาเสนอให้ตั้งหน่วยงานดูแลนโยบายทันตกรรม เผยปัจจุบันอยู่ระหว่างการศึกษาพิจารณาตั้ง “กรมทันตกรรมสุขภาพ” ยกระดับการเข้าถึงบริการประชาชนมีสุขภาพฟันดี
วันอังคารที่ 29 สิงหาคม 2566
29/08/2566
สาธารณสุขเห็นพ้องกรรมาธิการฯ วุฒิสภาเสนอให้ตั้งหน่วยงานดูแลนโยบายทันตกรรม เผยปัจจุบันอยู่ระหว่างการศึกษาพิจารณาตั้ง “กรมทันตกรรมสุขภาพ” ยกระดับการเข้าถึงบริการประชาชนมีสุขภาพฟันดี
สาธารณสุขเห็นพ้องกรรมาธิการฯ วุฒิสภาเสนอให้ตั้งหน่วยงานดูแลนโยบายทันตกรรม เผยปัจจุบันอยู่ระหว่างการศึกษาพิจารณาตั้ง “กรมทันตกรรมสุขภาพ” ยกระดับการเข้าถึงบริการประชาชนมีสุขภาพฟันดี
น.ส.ไตรศลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 29 ส.ค. 66 ได้รับทราบผลการพิจารณารายงานการศึกษา เรื่อง การขับเคลื่อนเร่งรัดปฏิรูประบบทันตกรรมสาธารณสุขไทยและการเข้าถึงทันตกรรม ของคณะกรรมาธิการสาธารณสุข วุฒิสภา และให้แจ้งผลการพิจารณาของหน่วยงานที่เกี่ยวข้องต่อเรื่องนี้ ให้สํานักงานเลขาธิการวุฒิสภาทราบต่อไป
ทั้งนี้ คณะกรรมาธิการฯ เห็นว่าปัจจุบันงานด้านทันตสาธารณสุขไทยในกระทรวงสาธารณสุข ยังขาดหน่วยงานหลักในการกําหนดนนโยบาย การรักษาด้านทันตกรรม หน่วยงานด้านบุคลากรทั้งระบบ การจัดการทรัพยากร งบประมาณ เครื่องมืออุปกรณ์ หน่วยงานด้านสารสนเทศด้านทันตกรรมระดับประเทศและระหว่างประเทศ ตลอดจนหน่วยงานสนับสนุนด้านเทคโนโลยี นวัตกรรม และการวิจัยทันตกรรม หน่วยงานทันตกรรมในระดับปฐมภูมิ ทําให้งานยุทธศาสตร์ นโยบายทันตกรรมระดับประเทศไม่สามารถเกิดขึ้นได้
เพื่อให้เกิดการพัฒนาและปฏิรูประบบงานให้ต่อสถานการณ์ปัญหาด้านทันตกรรมของประชาชน จึงเสนอให้ตั้ง "กรมทันตสุขภาพ" แบ่งโครงสร้างออกเป็น 6 กอง ได้แก่ กองสนับสนุนส่งเสริมทันตกรรมสุขภาพ, กองพัฒนาบริการรักษาทันตกรรมสุขภาพ, กองพัฒนาส่งเสริมคุณภาพบุคลากร, กองบริหารอํานวยการด้านทันตกรรมสุขภาพ, กองเทคโนโลยี นวัตกรรมและวิจัยด้านทันตกรรม และ กองทันตกรรมสาธารณสุขและปฐมภูมิ
น.ส.ไตรศุลี กล่าวว่า กระทรวงสาธารณสุขเป็นหน่วยงานหลักที่ได้รับข้อเสนอแนะของคณะกรรมาธิการฯ ไปพิจารณา ซึ่งจากการพิจารณาร่วมกับหน่วยงานที่เกี่ยวข้องได้ข้อสรุปว่า เห็นด้วยกับข้อเสนอแนะ ซึ่งปัจจุบันกระทรวงสาธารณสุขได้อยู่ระหว่างการศึกษาพิจารณาตั้งกรมทันตกรรมสุขภาพตามมติ ครม. เมื่อวันที่ 24 ก.ค. 50 และตามหลักการและแนวทางของสํานักงาน ก.พ.ร. เรื่องการยุบเลิกหรือยุบรวมหน่วยงานในสังกัดที่มีอยู่เดิม (One-In, X-Out) โดยได้พิจารณาเป้าหมายสําคัญคือการเพิ่มการเข้าถึงบริการด้านทันตกรรม เพื่อแก้ไขปัญหาการเข้าถึงบริการ ซึ่งเป็นปัญหาสําคัญของสาธารณสุขไทย
นอกจากนี้กระทรวงสาธารณสุข ได้มีนโยบายสําคัญเพื่อพัฒนาโรงพยาบาลทันตกรรมคือ นโยบาย 1 ทันตแพทย์ 1 ยูนิตทําฟัน 1 ผู้ช่วยทันตแพทย์ ซึ่งคณะกรรมการกํากับทิศทางการพัฒนาระบบบริการ ให้กําหนดเป้าหมายคือทุกกลุ่มวัยไม่มีฟันผุ หรือฟันดีไม่มีผุ และให้โรงพยาบาลในสังกัดสํานักงานปลัดกระทรวงสาธารณสุขทุกแห่งดําเนินการตามนโยบายนี้ เพื่อเพิ่มอัตราการเข้าถึงบริการสุขภาพช่องปากภายในปีงบประมาณ 2566
รัฐบาลไทย-ข่าวทำเนียบรัฐบาล-รัฐบาลร่วมมือภาคเอกชนเปิดตัวแพลตฟอร์ม “ไทยดีเวอร์” ตลาดกลางซื้อขายสินค้า OTOP /SME ออนไลน์ ชอปได้ 24 ชม. ผ่าน http://www.thaideever.com
วันอังคารที่ 29 สิงหาคม 2566
29/08/2566
รัฐบาลร่วมมือภาคเอกชนเปิดตัวแพลตฟอร์ม “ไทยดีเวอร์” ตลาดกลางซื้อขายสินค้า OTOP /SME ออนไลน์ ชอปได้ 24 ชม. ผ่าน http://www.thaideever.com
รัฐบาลร่วมมือภาคเอกชนเปิดตัวแพลตฟอร์ม “ไทยดีเวอร์” ตลาดกลางซื้อขายสินค้า OTOP /SME ออนไลน์ ชอปได้ 24 ชม. ผ่าน http://www.thaideever.com
วันที่ 29 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้ให้ความสําคัญกับการส่งเสริมสินค้าโอทอป โดยเฉพาะการจัดหาช่องทางจําหน่ายสินค้าให้สะดวก สามารถเข้าถึงสินค้าโอทอปได้ง่ายขึ้น พร้อมกับมุ่งส่งเสริมให้การซื้อขายสินค้าในรูปแบบพาณิชย์อิเล็กทรอนิกส์ ตามนโยบายรัฐบาลดิจิของรัฐบาล ที่มุ่งส่งเสริมให้หน่วยงานภาครัฐนําเอาเทคโนโลยีดิจิทัลมาปรับใช้ภายในหน่วยงาน เพิ่มศักยภาพการทํางานขององค์กรรัฐให้รวดเร็ว ก้าวทันตามเทคโนโลยีขององค์กรเอกชนได้อย่างเทียบเท่า รวมถึงยังมีระบบการเชื่อมโยงการเข้าถึงข้อมูล ระหว่างหน่วยงานภาครัฐ หน่วยงานภาคเอกชน และประชาชน เพื่อเพิ่มความสะดวกรวดเร็วให้กับผู้ที่ต้องการติดต่อกับหน่วยงานภาครัฐง่ายยิ่งขึ้น
นางสาวรัชดา กล่าวว่า รัฐบาล โดยองค์การตลอด กระทรวงมหาดไทยได้ผนึกกําลังร่วมกับภาคเอกชน เปิดตัวแพลตฟอร์ม ไทยดีเวอร์ (Thaideever) เพิ่มศักยภาพการจําหน่ายและกระจายสินค้าเกษตร สินค้า OTOP สินค้า SME และผลิตภัณฑ์ชุมชนผ่านออนไลน์ เพื่อบริหารจัดการด้านการตลาดและเพิ่มช่องทางสร้างรายได้ให้แก่ชุมชน ผ่านแพลตฟอร์ม “ไทยดีเว่อร์” ซึ่งจะช่วยสนับสนุนการซื้อขายในพื้นที่ต่าง ๆ เพื่อให้เกษตรกรมีโอกาสจําหน่ายผลผลิตในราคายุติธรรม ช่วยแก้ปัญหาราคาสินค้าเกษตรตกต่ํา สินค้าล้นตลาด ให้มีช่องทางจําหน่ายไปยังช่องทางออนไลน์ (E-Commerce) หรือ Digital Platform ซึ่งเป็นแพลตฟอร์มที่สามารถบริหารจัดการด้านการตลาดและการขายแบบครบวงจร ช่วยตอบโจทย์ ขับเคลื่อนการพัฒนาเศรษฐกิจของประเทศด้วยเทคโนโลยีและนวัตกรรม มีสินค้าให้เลือกซื้อหลายหมวดหมู่ อาทิ อาหารและเครื่องดื่ม กระเป๋า สินค้าสุขภาพและความงาม ของเล่น สินค้าแม่และเด็ก รวมถึงสินค้าเกี่ยวกับสัตว์เลี้ยง เป็นต้น
“แพลตฟอร์มสําหรับสินค้าเกษตรและสินค้า OTOP เป็นแพลตฟอร์มข้อมูลที่สําคัญของประเทศ ในการยกระดับเพิ่มมูลค่าให้แก่ผลผลิตทางการเกษตร และสินค้าเกษตรของไทย รวมถึงส่งเสริมการพัฒนาศักยภาพของเกษตรกร ผู้ประกอบการ และภาคส่วนอื่นๆ ที่เกี่ยวข้องเพื่อสนับสนุนการสร้างนวัตกรรมที่เกิดจากข้อมูล ผลักดันให้เกิดระบบนิเวศน์ของการเชื่อมโยงข้อมูลที่สามารถนํามาประยุกต์ใช้จริงได้อย่างครบวงจร ที่จะช่วยขับเคลื่อนการพัฒนาบริการดิจิทัลของหน่วยงานภาครัฐที่ช่วยตอบโจทย์ ขับเคลื่อนการพัฒนาเศรษฐกิจของประเทศด้วยเทคโนโลยีและนวัตกรรม ในด้านสร้างการมูลค่าเพิ่มของสินค้า สร้างอาชีพ สร้างรายได้ เพื่อประโยชน์สูงสุดของประชาชนอย่างแท้จริง สําหรับผู้สนใจสามารถเลือกซื้อสินค้าได้ที่ http://www.thaideever.com ตลอด 24 ชั่วโมง” นางสาวรัชดา ย้ํา
รัฐบาลไทย-ข่าวทำเนียบรัฐบาล-ธ.ก.ส. ชวนชม ชิม ช้อป ในงานตลาดนัดของดีวิถีชุมชน 30 ส.ค. – 1 ก.ย. นี้
วันอังคารที่ 29 สิงหาคม 2566
29/08/2566
ธ.ก.ส. ชวนชม ชิม ช้อป ในงานตลาดนัดของดีวิถีชุมชน 30 ส.ค. – 1 ก.ย. นี้
ธ.ก.ส. ชวนชม ชิม ช้อป สินค้าเกษตรและผลิตภัณฑ์คุณภาพจากเกษตรกรลูกค้ากว่า 50 ร้านค้าในงานตลาดนัดของดีวิถีชุมชน ณ บริเวณด้านหน้า ธ.ก.ส. สํานักงานใหญ่ กรุงเทพมหานคร ระหว่างวันที่ 30 สิงหาคม – 1 ก.ย. 66 นี้
ธ.ก.ส. ชวนชม ชิม ช้อป สินค้าเกษตรและผลิตภัณฑ์คุณภาพจากเกษตรกรลูกค้ากว่า 50 ร้านค้าในงานตลาดนัดของดีวิถีชุมชน ทั้งผักผลไม้ตามฤดูกาล อาหารพร้อมทาน เครื่องแต่งกาย และสินค้าแปรรูปที่ส่งตรงจากแหล่งผลิตมาให้เลือกซื้อ ณ บริเวณด้านหน้า ธ.ก.ส. สํานักงานใหญ่ กรุงเทพมหานคร ระหว่างวันที่ 30 สิงหาคม – 1 ก.ย. 66 นี้
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.จัดงาน “ตลาดนัดของดีวิถีชุมชน ประจําเดือนสิงหาคม 2566” ระหว่างวันที่ 30 สิงหาคม – 1 กันยายน 2566 ณ บริเวณด้านหน้า ธ.ก.ส. สํานักงานใหญ่ กรุงเทพฯ โดยในครั้งนี้ มีบูธจําหน่ายสินค้ากว่า 50 ร้านค้า ทั้งสินค้าอุปโภคและบริโภค อาทิ ผักผลไม้สดปลอดสารพิษตามฤดูกาล ข้าวยํา น้ําพริกมะขาม เนื้อโคขุนย่าง กาแฟสดอ้อยอินทรีย์คั้นสด น้ําตาลสด โยเกิร์ตมัลเบอร์รี รังนก กะหรี่ปั๊ป สินค้าแปรรูป ทั้งอาหารทะเล เนื้อแดดเดียว กล้วยเบรกแตก พืชสมุนไพร ยางพารา เครื่องแกงสําเร็จรูป เครื่องหนัง เครื่องประดับ เวชสําอางค์ ผ้าทอและผ้าไหมพื้นเมือง และอุปกรณ์ทําความสะอาด เป็นต้น เพื่อเปิดประสบการณ์ให้ผู้บริโภคได้เลือกซื้อและชมสินค้าที่มีคุณภาพจากเกษตรกรผู้ผลิตโดยตรง และเป็นการเพิ่มช่องทางในการจัดจําหน่ายสินค้าให้กับเกษตรกรลูกค้า เพื่อสร้างอาชีพและรายได้ให้แก่เกษตรกร วิสาหกิจชุมชน และผู้ประกอบการ SMEs เกษตร อีกด้วย
ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพในงานตลาดนัดของดีวิถีชุมชน เพื่อร่วมเป็นส่วนหนึ่งในการสนับสนุนเกษตรกร วิสาหกิจชุมชน และผู้ประกอบการ SMEs เกษตร ในการผลิตสินค้าที่มีมาตรฐาน อันนําไปสู่การสร้างงาน สร้างอาชีพ และสร้างรายได้ให้เกษตรกรอย่างยั่งยืน
รัฐบาลไทย-ข่าวทำเนียบรัฐบาล-สธ.เผยเหตุเครนก่อสร้างหักใน รพ.พุทธโสธร มีผู้บาดเจ็บเล็กน้อย 1 ราย เคลื่อนย้ายผู้ป่วยออกห่างพื้นที่ก่อสร้างแล้ว
วันอังคารที่ 29 สิงหาคม 2566
สธ.เผยเหตุเครนก่อสร้างหักใน รพ.พุทธโสธร มีผู้บาดเจ็บเล็กน้อย 1 ราย เคลื่อนย้ายผู้ป่วยออกห่างพื้นที่ก่อสร้างแล้ว
ผู้ตรวจราชการกระทรวงสาธารณสุข เขตสุขภาพที่ 6 เผย เหตุเครนหักระหว่างก่อสร้างอาคารอุบัติเหตุ 10 ชั้น ภายใน รพ.พุทธโสธร มีผู้บาดเจ็บเล็กน้อยที่ศีรษะ 1 ราย นําส่งห้องฉุกเฉินให้การรักษาแล้ว พร้อมทั้งเคลื่อนย้ายผู้ป่วยออกจากอาคารที่อยู่ใกล้พื้นที่ก่อสร้าง
ผู้ตรวจราชการกระทรวงสาธารณสุข เขตสุขภาพที่ 6 เผย เหตุเครนหักระหว่างก่อสร้างอาคารอุบัติเหตุ 10 ชั้น ภายใน รพ.พุทธโสธร มีผู้บาดเจ็บเล็กน้อยที่ศีรษะ 1 ราย นําส่งห้องฉุกเฉินให้การรักษาแล้ว พร้อมทั้งเคลื่อนย้ายผู้ป่วยออกจากอาคารที่อยู่ใกล้พื้นที่ก่อสร้างเพื่อความปลอดภัย นอกจากนี้ ยังพบเหตุไฟไหม้หม้อแปลงด้วยแต่เหตุการณ์ไม่รุนแรง สามารถควบคุมเพลิงได้แล้ว
วันนี้ (29 สิงหาคม 2566) นายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 กล่าวถึงกรณีเกิดเหตุเครนก่อสร้างหักภายในโรงพยาบาลพุทธโสธร จังหวัดฉะเชิงเทรา ว่า ได้รับรายงานจากแพทย์หญิงนาตยา มิลส์ ผู้อํานวยการโรงพยาบาลพุทธโสธร ว่ารถเครนก่อสร้างอาคารอุบัติเหตุและโรคหัวใจ ขนาด 10 ชั้น ของโรงพยาบาลพุทธโสธร เกิดเหตุเครนหักที่บริเวณชั้นบนอาคาร เมื่อเวลา 10.48 น. ของวันนี้ได้ประสานหน่วยกู้ภัยและดับเพลิงเข้ามาระงับเหตุและให้การช่วยเหลือ พบผู้บาดเจ็บ 1 ราย เป็นคนขับรถเครนได้รับบาดเจ็บเล็กน้อย มีแผลบริเวณศีรษะ จึงส่งไปรักษาพยาบาลที่ห้องฉุกเฉิน พร้อมทั้งจัดการเคลื่อนย้ายผู้ป่วยในออกจากตึกใกล้เคียงอาคารที่กําลังก่อสร้างเพื่อความปลอดภัยแล้ว
นายแพทย์สุเทพกล่าวต่อว่า หลังเกิดเหตุการณ์ โรงพยาบาลพุทธโสธรได้ประสานผู้ที่เกี่ยวข้องประเมินความมั่นคงแข็งแรงของเครนในการก่อสร้างต่อไป ทั้งนี้ ได้กําชับให้ตรวจเช็กอุปกรณ์ เครื่องมือต่างๆ รวมถึงระมัดระวังเรื่องความปลอดภัยระหว่างการก่อสร้างอย่างเข้มงวด นอกจากนี้ ยังได้รับรายงานพบกลุ่มควันบริเวณเครื่องปั่นไฟอาคารหลวงพ่อพุทธโสธรด้วย ตรวจสอบพบเกิดจากไฟไหม้หม้อแปลง แต่สถานการณ์ไม่รุนแรง สามารถควบคุมเพลิงได้แล้ว
***************************************** 29 สิงหาคม 2566
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่นราธิวาส ตรวจเยี่ยมโรงโม่หิน ตามโครงการ "เหมืองแร่ดี คู่ชุมชน" พร้อมแนะสถานประกอบการดำเนินงานตามนโยบาย MIND 4 มิติ เพื่อให้ชุมชนรอบสถานประกอบการมีคุณภาพ
วันอังคารที่ 29 สิงหาคม 2566
29/08/2566
ผู้ตรวจวีระกิตติ์ฯ ลงพื้นที่นราธิวาส ตรวจเยี่ยมโรงโม่หิน ตามโครงการ "เหมืองแร่ดี คู่ชุมชน" พร้อมแนะสถานประกอบการดําเนินงานตามนโยบาย MIND 4 มิติ เพื่อให้ชุมชนรอบสถานประกอบการมีคุณภาพ
ผู้ตรวจวีระกิตติ์ฯ ลงพื้นที่นราธิวาส ตรวจเยี่ยมโรงโม่หิน ตามโครงการ "เหมืองแร่ดี คู่ชุมชน" พร้อมแนะสถานประกอบการดําเนินงานตามนโยบาย MIND 4 มิติ เพื่อให้ชุมชนรอบสถานประกอบการมีคุณภาพชีวิตที่ดีขึ้น
วันที่ 28 สิงหาคม 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม พร้อมด้วย นายโดม ถนอมบูรณ์ อุตสาหกรรมจังหวัดนราธิวาส และเจ้าหน้าที่สํานักงานอุตสาหกรรมจังหวัดนราธิวาส ลงพื้นที่ตรวจเยี่ยม ห้างหุ้นส่วนจํากัด นราธิวาสโรงโม่หิน ณ ม.2 บ้านค่าย ตําบลกะลุวอเหนือ อําเภอเมือง จังหวัดนราธิวาส เพื่อตรวจติดตามผลการดําเนินโครงการเพิ่มประสิทธิภาพการกํากับดูแล และส่งเสริม การประกอบการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" รวมทั้งรับฟังข้อเสนอและปัญหาอุปสรรคในการประกอบกิจการ ทั้งนี้ ผตร.อก. ได้แนะนําสถานประกอบการให้ดําเนินกิจการสอดคล้องกับนโยบายกระทรวง
อุตสาหกรรม MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้น
นอกจากนี้ ผู้ตรวจราชการกระทรวงอุตสาหกรรม ได้ลงพื้นที่ตรวจเยี่ยมและมอบใบรับรอง มอก.เอส ประเภทการบริการร้านกาแฟแก่ผู้ประกอบการร้านอาหารแลบิน (Leabin Cafe' & restaurant) ณ ตําบลโคกเคียน อําเภอเมือง จังหวัดนราธิวาส
และในเวลา 16.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ได้ตรวจราชการกรณีปกติ รอบที่ 2 ณ ห้องประชุมสํานักงานอุตสาหกรรมจังหวัดนราธิวาส โดยมี นายโดม ถนอมบูรณ์ อุตสาหกรรมจังหวัดนราธิวาส เข้าร่วมและรายงานผลการดําเนินโครงการฯ ทั้งนี้ ผู้ตรวจฯ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ การแจ้งข้อมูลการประกอบกิจการโรงงานรายเดือน ตามกฎหมาย เร่งรัดการเบิกจ่ายงบประมาณ เร่งรัดการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การติดตามโรงงานที่มีการร้องเรียนและฟ้องร้อง การดําเนินงานตามนโยบาย MIND ของกระทรวงอุตสาหกรรม และดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนดไว้ พร้อมเน้นย้ําให้เจ้าหน้าที่ดําเนินงานตามนโยบาย MIND ของ ปลัดกระทรวงอุตสาหกรรม ทั้ง 4 มิติ ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน" ต่อไป
รัฐบาลไทย-ข่าวทำเนียบรัฐบาล-เอกอัครราชทูตจีนประจำประเทศไทย เข้าพบแสดงความยินดีกับนายเศรษฐา ทวีสิน นายกรัฐมนตรี
วันอังคารที่ 29 สิงหาคม 2566
29/08/2566
เอกอัครราชทูตจีนประจําประเทศไทย เข้าพบแสดงความยินดีกับนายเศรษฐา ทวีสิน นายกรัฐมนตรี
เอกอัครราชทูตจีนประจําประเทศไทย เข้าพบแสดงความยินดีกับนายเศรษฐา ทวีสิน นายกรัฐมนตรี
วันนี้ (29 สิงหาคม 2566) นาย หาน จื้อเฉียง (H.E. Mr. Han Zhiqiang) เอกอัครราชทูตจีนประจําประเทศไทย พร้อมด้วย อัครราชทูต อู๋ จื้ออู่ (Mr. Wu Zhiwu) และคณะเข้าพบเพื่อแสดงความยินดีกับนายเศรษฐา ทวีสิน ในโอกาสได้รับพระบรมราชโองการโปรดเกล้าฯ แต่งตั้งเป็นนายกรัฐมนตรี ซึ่งมีนายแพทย์พรหมินทร์ เลิศสุริย์เดช นายปานปรีย์ พหิทธานุกร นายจักรพงษ์ แสงมณี และ นางสาวสรัสนันท์ อรรณนพพร ร่วมพบปะด้วย
นายเศรษฐาฯ กล่าวว่า ประเทศไทยให้ความสําคัญต่อนโยบายการยกระดับความสัมพันธ์ระหว่างไทย-จีนให้แน่นแฟ้นยิ่งขึ้นในทุกมิติ ทั้งเศรษฐกิจ สังคมและวัฒนธรรม
และในโอกาสนี้ มีการหารือถึงแนวทางการผ่อนปรนมาตรการและเงื่อนไขการทําวีซ่าเข้าประเทศไทย เพื่อส่งเสริมการท่องเที่ยวและการลงทุนระหว่างสองประเทศก่อนที่จะเข้าสู่ฤดูกาลท่องเที่ยวช่วงปลายปี
โดยทาง ท่านเอกอัครราชทูต หาน จื้อเฉียง กล่าวว่า ไทยเป็นหุ้นส่วนทางยุทธศาสตร์ (Strategic partner) ที่สําคัญ โดยจีนพร้อมให้ความร่วมมือและสนับสนุนนโยบายของรัฐบาลภายใต้การนําของพรรคเพื่อไทย พร้อมกับกล่าวเชิญนายกรัฐมนตรีเยือนสาธารณรัฐประชาชนจีนอย่างเป็นทางการ เพื่อกระชับความสัมพันธ์และหารือแนวทางในการพัฒนาเศรษฐกิจ ร่วมกับประธานาธิบดี สี จิ้นผิง (H.E. Mr. Xi Jinping)
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ร่วมเปิดงาน Thai Trade Exhibition Saudi Arabia 2023
วันจันทร์ที่ 28 สิงหาคม 2566
กระทรวงเกษตรและสหกรณ์ ร่วมเปิดงาน Thai Trade Exhibition Saudi Arabia 2023
กระทรวงเกษตรและสหกรณ์ ร่วมเปิดงาน Thai Trade Exhibition Saudi Arabia 2023 ยกระดับความสัมพันธ์ขยายตลาดผู้ซื้อสินค้าเกษตรและอาหารในซาอุดีอาระเบีย
เมื่อวันที่ 27 สิงหาคม 2566 นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานในพิธีเปิดงาน “Thai Trade Exhibition Saudi Arabia 2023” โดยมีนายดามพ์ บุญธรรม เอกอัครราชทูต ณ กรุงริยาด นายอับดุลลาซิส อัลซาคราน รองผู้ว่าการสํานักการค้าต่างประเทศซาอุดีอาระเบีย ดร. ซามี่ บิน อับดุลลาห์ อัลโอไบดี ประธานสภาหอการค้าไทย – ซาอุดีอาระเบีย เอกอัครราชทูตและผู้แทนสถานทูตจากประเทศต่าง ๆ ภาคธุรกิจไทยและซาอุดีอาระเบียเข้าร่วมงาน ณ Riyadh International Convention and Exhibition Center กรุงริยาด ราชอาณาจักรซาอุดีอาระเบีย ว่า งาน “Thai Trade Exhibition Saudi Arabia 2023” มีวัตถุประสงค์เพื่อประชาสัมพันธ์และส่งเสริมภาพลักษณ์อันดีงามให้แก่ประเทศไทย ทั้งยังเป็นการกระชับความสัมพันธ์ระหว่างไทยและซาอุดีอาระเบียให้แน่นแฟ้นยิ่งขึ้น โดยเฉพาะในด้านการค้า การลงทุน เป็นโอกาสให้สินค้าเกษตรและอาหารของไทยสามารถเดินหน้าเข้าสู่ตลาดซาอุดีอาระเบียได้อย่างเต็มรูปแบบ ทั้งสินค้าพืช ประมง และไม้ตัดดอก
โดยปลัดกระทรวงเกษตรและสหกรณ์ ได้เน้นย้ําว่า ประเทศไทยมุ่งมั่นที่จะเป็น “แหล่งความมั่นคงอาหารของโลก”
จึงให้ความสําคัญกับการผลิต แปรรูปสินค้าเกษตรและอาหารที่ปลอดภัย และได้รับการยอมรับว่ามีมาตรฐานเทียบเท่าระดับสากล โดยกระทรวงเกษตรและสหกรณ์มีหน่วยงานที่กํากับ ดูแล และตรวจสอบทั้งห่วงโซ่อุปทาน เพื่อสร้างความมั่นใจให้ประเทศคู่ค้าและผู้บริโภคชาวต่างชาติ ภายใต้นโยบาย '3S' คือ 'Safety' 'Security’ และ ‘Sustainability’ รวมถึงการขับเคลื่อนภาคการเกษตรโดยเชื่อมโยงกับโมเดลทางเศรษฐกิจ 'Bio-Circular-Green' Economy หรือ ' BCG'
สําหรับงาน “Thai Trade Exhibition Saudi Arabia 2023” จัดขึ้นระหว่างวันที่ 27 – 30 สิงหาคม 2566 ณ Riyadh International Convention and Exhibition Center กรุงริยาด ราชอาณาจักรซาอุดีอาระเบีย ภายในงานมีกิจกรรมการแสดงสินค้าคุณภาพจากผู้ประกอบการไทยกว่า 100 ราย มีสินค้าหลากหลายให้เลือกชม ไม่ว่าจะเป็นผลิตภัณฑ์จากไม้ แฟชั่นของตกแต่งบ้าน สินค้าหัตถกรรม สินค้าด้านความสวยความงาม เครื่องสําอางและผลิตภัณฑ์สปา สินค้าบริการด้านการท่องเที่ยวและการแพทย์ รวมทั้งสินค้าเกษตรและอาหารจากประเทศไทย โดยองค์การตลาดเพื่อเกษตรกร ได้นําสินค้าเกษตรคุณภาพเข้าร่วมจัดแสดงในงานครั้งด้วย นอกจากนี้ ยังมีเวทีเจรจาธุรกิจ (Business Matching) ให้กับผู้ประกอบการไทยและซาอุดีอาระเบียได้มีโอกาสเพิ่มช่องทางในการค้าการลงทุนระหว่างกันอีกด้วย
รัฐบาลไทย-ข่าวทำเนียบรัฐบาล-ครม.อนุมัติงบกลาง 998.44 ล้านบาท จ่ายเงินอุดหนุนเด็กแรกเกิดต่อเนื่องเดือน ก.ย.66 ดูแลเด็กแรก – 6 ปี กว่า 2.25 ล้านคน
วันอังคารที่ 29 สิงหาคม 2566
29/08/2566
ครม.อนุมัติงบกลาง 998.44 ล้านบาท จ่ายเงินอุดหนุนเด็กแรกเกิดต่อเนื่องเดือน ก.ย.66 ดูแลเด็กแรก – 6 ปี กว่า 2.25 ล้านคน
ครม.อนุมัติงบกลาง 998.44 ล้านบาท จ่ายเงินอุดหนุนเด็กแรกเกิดต่อเนื่องเดือน ก.ย.66 ดูแลเด็กแรก – 6 ปี กว่า 2.25 ล้านคน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 29 สิงหาคม 2566 ว่า ครม.อนุมัติงบกลาง รายการเงินสํารองจ่ายเพื่อกรณีฉุกเฉินหรือจําเป็นในการจ่ายเงินงบอุดหนุนเฉพาะกิจ โครงการเงินอุดหนุนเพื่อการเลี้ยงดูเด็กแรกเกิด ประจําปีงบประมาณ พ.ศ. 2566 จํานวน 998.442 ล้านบาท ตามที่กระทรวงการพัฒนาสังคมและความมั่นคงของมนุษย์ เพื่อให้การจ่ายเงินอุดหนุนสําหรับการเลี้ยงดูเด็กแรกเกิด จํานวน 2,254,534 คน ในเดือนกันยายน 2566 เป็นไปอย่างต่อเนื่อง สําหรับความจําเป็นที่ขออนุมัติงบกลางฯ ในครั้งนี้ เนื่องจากผู้มีสิทธิ์ได้รับเงินอุดหนุนเพื่อการเลี้ยงดูเด็กแรกเกิด ตั้งแต่เดือนตุลาคม 2565 – สิงหาคม 2566 มีจํานวนเกินกว่าที่ประมาณการณ์ไว้ ทําให้งบประมาณปี 2566 ที่ได้รับจัดสรรไม่เพียงพอต่อการเบิกจ่ายให้กับกลุ่มเป้าหมายที่มีสิทธิ์ในเดือนกันยายน 2566 กระทรวงการพัฒนาสังคมและความมั่นคงของมนุษย์จึงจําเป็นต้องขออนุมัติงบกลางดังกล่าว ทั้งนี้ ขั้นตอนต่อไปสํานักเลขาธิการคณะรัฐมนตรีจะส่งให้สํานักงาน กกต. พิจารณาต่อไป
นางสาวรัชดา กล่าวด้วยว่า โครงการเงินอุดหนุนเพื่อการเลี้ยงดูเด็กแรกเกิด เป็นนโยบายของรัฐบาลที่มุ่งจัดสวัสดิการพื้นฐานแก่เด็กแรกเกิดให้ได้รับการเลี้ยงดูที่มีคุณภาพ รวมทั้งส่งเสริมให้เด็กมีพัฒนาการเหมาะสมตามวัย โดยรัฐบาลมอบเงินอุดหนุนเพื่อการเลี้ยงดูเด็กต่อเนื่องตั้งแต่แรกเกิด - 6 ปี ที่อยู่ในครัวเรือนยากจนซึ่งมีรายได้ไม่เกิน 100,000 บาทต่อคนต่อปี ในอัตราเดือนละ 600 บาทต่อคน
รัฐบาลไทย-ข่าวทำเนียบรัฐบาล-รองปลัดกระทรวงเกษตรฯ ประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้
วันอังคารที่ 29 สิงหาคม 2566
รองปลัดกระทรวงเกษตรฯ ประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้
รองปลัดกระทรวงเกษตรฯ ประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้ ครั้งที่ 3/2566 ผ่านระบบออนไลน์ (Zoom Meeting) โดยมีเกษตรและสหกรณ์จังหวัดสตูล สงขลา ปัตตานี ยะลา นราธิวาส สํานักแผนงานและโครงการพิเศษ ศูนย์อํานวยการบริหารจังหวัดชายแดนใต้ กระทรวงเกษตรและสหกรณ์ และหน่วยงานที่เกี่ยวข้อง เข้าร่วม ซึ่งที่ประชุมได้ติดตามความก้าวหน้าภาวะการผลิต การตลาด และราคาของสินค้าเกษตร ได้แก่ ทุเรียน มังคุด และลองกอง แผนธุรกิจกาแฟในสวนยางพารา และความก้าวหน้าการสนับสนุนต้นพันธุ์กาแฟในสวนมะพร้าวให้กับเกษตรกรในจังหวัดชายแดนภาคใต้
นอกจากนี้ ที่ประชุมยังได้รับทราบปัญหาที่เกิดขึ้นเกี่ยวกับสถานการณ์ภาวะการผลิต การตลาด และราคาของสินค้าเกษตร อาทิ ปัญหาการตัดทุเรียนก่อนกําหนด เพราะมีหนอนเจาะทุเรียน โดยมีวิธีแก้ไขปัญหา ตั้งแต่ระยะก่อนเก็บเกี่ยว จะมีวิธีล่อแมลงและหนอน โดยใช้การใส่ถุงครอบ และใช้แสงไฟหลอก ซึ่งจะทําให้ผลผลิตมีหนอนเจาะน้อยลง และให้ทําเป็นทุเรียนแกะเนื้อเพื่อช่วยลดปัญหาเรื่องเพลี้ย ส่วนผลผลิตทุเรียน ให้คัดแยกเกรดโดยทุเรียนเกรดดี จะส่งไปตามตลาดต่าง ๆ ส่วนทุเรียนตกเกรดจะนําเข้าห้องเย็นเพื่อแปรรูปต่อไป
ต่อมาเรื่องแผนธุรกิจกาแฟในสวนยางพารา จะใช้ระยะปลูก คือ ต้นยางพารา ระยะ 3x4 เมตร จํานวน 40 ต้น/ไร่ ต้นกาแฟ ระยะ 3x3 เมตร จํานวน 111 ต้น/ไร่ และมีประเด็นเพิ่มเติม ได้แก่ มันสับปะหลัง โดยมีเป้าหมายเพิ่มท่อนพันธุ์มันของประเทศ เพื่อลดการเกิดโรคในสวนยางพารา ส่วนผลผลิตสามารถนําไปเป็นอาหารสัตว์ และเพื่อเป็นรายได้สริมแก่ชาวสวนยางพารา โดยให้เกษตรและสหกรณ์จังหวัดนราธิวาสทดลองปลูกมันสับปะหลังโดยใช้ท่อนมันพันธุ์ทน ในพื้นที่อําเภอแว้ง จํานวน 50 ไร่ เป็นต้น
ทั้งนี้ รองปลัดกระทรวงเกษตรและสหกรณ์ ขอให้เกษตรและสหกรณ์จังหวัดนํา Google Forms หรือ Application เพื่อใช้สร้างฐานข้อมูลรายแปลงทุกชนิดสินค้า โดยจะเริ่มจากผลไม้ มีเป้าหมายเพื่อความสะดวกในการนําข้อมูลไปใช้ประโยชน์และวางแผนขยายผลต่อไป
รัฐบาลไทย-ข่าวทำเนียบรัฐบาล-ครม.เห็นชอบร่างกฎกระทรวงตั้งคณะแพทยศาสตร์ในสถาบันพระบรมราชชนก รองรับการผลิตบุคลาการการแพทย์ที่ขาดแคลน
วันอังคารที่ 29 สิงหาคม 2566
29/08/2566
ครม.เห็นชอบร่างกฎกระทรวงตั้งคณะแพทยศาสตร์ในสถาบันพระบรมราชชนก รองรับการผลิตบุคลาการการแพทย์ที่ขาดแคลน
ครม.เห็นชอบร่างกฎกระทรวงตั้งคณะแพทยศาสตร์ในสถาบันพระบรมราชชนก รองรับการผลิตบุคลาการการแพทย์ที่ขาดแคลน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 29 ส.ค. 66 ได้รับทราบร่างกฎกระทรวงจัดตั้งส่วนราชการในสถาบันพระบรมราชชนก กระทรวงสาธารณสุข พ.ศ.... โดยมีสาระสําคัญเป็นจัดตั้งคณะแพทยศาสตร์ เป็นส่วนราชการภายในสถาบันพระบรมราชชนก กระทรวงสาธารณสุข เพื่อรองรับการผลิตบุคลากรทางการแพทย์ซึ่งขาดแคลน รวมถึงเป็นการสนับสนุนโครงการผลิตแพทย์เพิ่มเพื่่อชาวชนบท (Project to Increase Production of Rural Doctor : CPIRD) ซึ่ง ครม. ได้มีมติเห็นชอบโครงการนี้เมื่อวันที่ 5 เม.ย. 65 เรื่อง โครงการผลิตแพทย์เพิ่มแห่งประเทศไทย ปี พ.ศ.2561-2570
สําหรับคณะแพทยศาสตร์ ยังจะช่วยแก้ไขปัญหาให้กับศูนย์การแพทย์ศาสตร์ศึกษาชั้นคลินิกของโรงพยาบาลสวรรค์ประชารักษ์ โรงพยาบาลนครศรีธรรมราช และโรงพยาบาลราชบุรี ซึ่งไม่มีโรงพยาบาลต้นสังกัด โดยจะมีการแบ่งส่วนราชการในคณะออกเป็น 4 หน่วยงาน ประกอบด้วย 1)สํานักงานคณบดี 2)วิทยาลัยแพทยศาสตร์ โรงพยาบาลสวรรค์ประชารักษ์ 3)วิทยาลัยแพทย์ศาสตร์ โรงพยาบาลมหาราชนครศรีธรรมราช และ 4) วิทยาลัยแพทย์ศาสตร์ โรงพยาบาลราชบุรี
ทั้งนี้ ร่างกฎกระทรวงฯ ได้รับความเห็นชอบจากคณะกรรมการอุดมศึกษาเมื่อวันที่ 20 ธ.ค. 65 และได้รับความเห็นชอบจากรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เมื่อวันที่ 10 ม.ค. และได้ส่งให้สํานักงานคณะกรรมการกฤษฎีการตรวจพิจารณา ซึ่งเป็นการดําเนินตามขั้นตอนตาม มติ ครม. เมื่อวันที่ 19 ธ.ค. 49 เรื่องขั้นตอนการแบ่งส่วนราชการภายในสถาบันอุดมศึกษา ที่กําหนดว่าเมื่อมีการจัดทํากฎกระทรวงแบ่งส่วนราชการให้เสนอคณะกรรมการการอุดมศึกษาพิจารณากลั่นกรอง และเสนอรัฐมนตรีว่าการกระทรวงการอุดมศึกษาฯ แล้วส่งให้สํานักงานคณะกรรมการกฤษฎีกาพิจารณา ให้ถือว่า ครม.ให้ความเห็นชอบแล้ว
เมื่อได้มีการส่งร่างกฎกระทรวงให้คณะกรรมการกฤษฎีกาแล้ว จึงถือว่าร่างกฎกระทรวงฯ เป็นร่างอนุบัญญัติที่ ครม. ได้มีมติอนุมัติหลักการไว้ก่อนที่จะมีการยุบสภาผู้แทนราษฎรในวันที่ 20 มี.ค. 2566 เมื่อคณะกรรมการกฤษฎีกาตรวจพิจารณาร่างกฎกระทรวงฯ แล้วเสร็จ หน่วยงานที่เกี่ยวข้องจึงสามารถดําเนินการตามอํานาจหน้าที่ตามขั้นตอน เพื่อให้ร่างกฎกระทรวงประกาศใช้บังคับต่อไป การเสนอต่อ ครม. ในครั้งนี้จึงเป็นการเสนอเพื่อรับทราบ ส่วนขั้นตอนหลังจากนี้สํานักเลขาคณะรัฐมนตรี( สลค.) จะได้ส่งร่างกฎกระทรวงฯ ให้รัฐมนตรีว่าการกระทรวงสาธารณสุขลงนามและประกาศในราชกิจจานุเบกษาต่อไป
รัฐบาลไทย-ข่าวทำเนียบรัฐบาล-กรุงไทย รุกสินเชื่อดิจิทัล เพิ่มช่องทาง “กรุงไทยใจป้ำ” ผ่านแอปฯ “เป๋าตัง” ช่วยคนไทยเข้าถึงเงินทุน
วันอังคารที่ 29 สิงหาคม 2566
29/08/2566
กรุงไทย รุกสินเชื่อดิจิทัล เพิ่มช่องทาง “กรุงไทยใจป้ํา” ผ่านแอปฯ “เป๋าตัง” ช่วยคนไทยเข้าถึงเงินทุน
ธนาคารกรุงไทยเปิดเกมรุกตลาดสินเชื่อดิจิทัล เพิ่มช่องทางเข้าถึงสินเชื่อ “กรุงไทยใจป้ํา” ผ่านแอปฯ เป๋าตัง ช่วยคนไทยเข้าถึงแหล่งเงินทุนในระบบได้สะดวก รวดเร็ว
ธนาคารกรุงไทย ในฐานะธนาคารพาณิชย์ชั้นนําของประเทศ ตระหนักถึงความสําคัญของการพัฒนาโครงสร้างพื้นฐานเศรษฐกิจดิจิทัลของประเทศ โดยมุ่งมั่นขับเคลื่อนยุทธศาสตร์การพัฒนาเทคโนโลยีและนวัตกรรมทางการเงิน เพื่อยกระดับคุณภาพชีวิตของคนไทย ตอบโจทย์ลูกค้าในทุกมิติ ช่วยสร้างโอกาสทางธุรกิจ และสร้างโอกาสให้กับคนไทยทุกกลุ่มให้สามารถเข้าถึงแหล่งเงินทุนได้อย่างครอบคลุมและทั่วถึง
ธนาคารกรุงไทย มีนโยบายรุกตลาดสินเชื่อดิจิทัล (Digital Lending) อย่างต่อเนื่อง สอดคล้องกับชีวิตยุคใหม่ที่ต้องการความเร็ว สะดวก และไม่ต้องเดินทางได้เป็นอย่างดี ซึ่งในปี 2565 ธนาคารให้บริการสินเชื่อกรุงไทยใจป้ํา ผ่านแอปพลิเคชัน Krungthai NEXT โมบายแบงกิ้งที่ให้บริการแบบครบวงจร และสามารถขยายบริการของธนาคารในรูปแบบดิจิทัลได้อย่างก้าวกระโดด โดยได้รับการตอบรับดีจากกลุ่มผู้มีรายได้ประจํา และผู้ประกอบการรายย่อย โดยปี 2566 ตั้งเป้าสินเชื่อดิจิทัล ประมาณ 10,000 ล้านบาท ทั้งนี้ เพื่อให้คนไทยได้เข้าถึงแหล่งเงินทุนในระบบได้สะดวกยิ่งขึ้น ธนาคารจึงเพิ่มช่องทางการสมัครสินเชื่อกรุงไทยใจป้ํา ผ่านแอปฯ เป๋าตัง ซึ่งเป็น Thailand Open Digital Platform ที่คนไทยคุ้นเคย เข้าถึงได้ง่าย ตอบโจทย์ผู้ใช้งานกว่า 40 ล้านคน ด้วยการออกแบบขั้นตอนในแอปฯให้ใช้งานง่าย ตอบโจทย์ไลฟ์สไตล์ยุคดิจิทัล และช่วยลดความเหลื่อมล้ําการเข้าถึงบริการทางการเงิน ได้อย่างทั่วถึงและเท่าเทียม เป็นการตอบสนองเป้าหมายการพัฒนาที่ยั่งยืน (SDG Goals) ขององค์การสหประชาชาติ (UN) ได้แก่ เป้าหมายส่งเสริมการเติบโตทางเศรษฐกิจที่ต่อเนื่อง ครอบคลุม และยั่งยืน การจ้างงานเต็มที่ มีผลิตภาพ และการมีงานที่เหมาะสมสําหรับทุกคน (Decent Work and Economic Growth) และเป้าหมายลดความไม่เสมอภาคภายในประเทศและระหว่างประเทศ (Reduced Inequalities)
สําหรับจุดเด่นของสินเชื่อกรุงไทยใจป้ํา คือ กู้ง่าย ไม่มีบัญชีเงินเดือนกับกรุงไทยก็กู้ได้ เพียงเปิดบัญชีออมทรัพย์ “เป๋ามีตัง” ผ่านแอปฯ เป๋าตัง โดยไม่มีกําหนดเงินฝากขั้นต่ํา อนุมัติไว ไม่ต้องมีคนค้ําประกัน กรณีได้รับอนุมัติสินเชื่อ และกดยอมรับสินเชื่อในเวลาทําการของธนาคาร จะได้รับเงินโอนเข้าบัญชีทันที ได้เงินก้อน วงเงินสูงสุด 5 เท่าของรายได้ต่อเดือน และผ่อนสบาย เฉลี่ยหมื่นละ 10 บาทต่อวัน นานสูงสุด 60 เดือน สําหรับอัตราดอกเบี้ย บุคคลทั่วไปที่มีรายได้ประจํา อัตราดอกเบี้ย 20% ต่อปี ผู้ประกอบการรายย่อยทั่วไป อัตราดอกเบี้ย 22% ต่อปี
ผู้สนใจสมัครสินเชื่อได้ที่ https://paotang.onelink.me/UDQF/cnpvp5sw หรือ ศึกษารายละเอียดเพิ่มเติมได้ที่ https://krungthai.com/link/jaipump-pr
รัฐบาลไทย-ข่าวทำเนียบรัฐบาล-วราวุธ - กัญจนา​ ร่วมพิธีฮ้องขวัญ​ พลายศักดิ์สุรินทร์​ รับขวัญทูตสันถวไมตรี​ ไทย - ศรีลังกา
วันอังคารที่ 29 สิงหาคม 2566
วราวุธ - กัญจนา​ ร่วมพิธีฮ้องขวัญ​ พลายศักดิ์สุรินทร์​ รับขวัญทูตสันถวไมตรี​ ไทย - ศรีลังกา
วราวุธ - กัญจนา​ ร่วมพิธีฮ้องขวัญ​ พลายศักดิ์สุรินทร์​ รับขวัญทูตสันถวไมตรี​ ไทย - ศรีลังกา
วราวุธ - กัญจนา​ ร่วมพิธีฮ้องขวัญ​ พลายศักดิ์สุรินทร์​ รับขวัญทูตสันถวไมตรี​ ไทย - ศรีลังกา
วันที่ 28 สิงหาคม 2566 เวลา 10.00 น. นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ พร้อมภริยา เป็นประธานในพิธี​ "ฮ้องขวัญ พลายศักดิ์สุรินทร์" ซึ่งกรมอุทยานแห่งชาติ สัตว์ป่า และพันธุ์พืช และองค์การอุตสาหกรรมป่าไม้ (อ.อ.ป.)​ จัดขึ้นเพื่อเป็นการต้อนรับพลายศักดิ์สุรินทร์อย่างเป็นทางการ เพื่อความเป็นสิริมงคล และเรียกขวัญพลายศักดิ์สุรินทร์ ทูตสันถวไมตรี​ ไทย - ศรีลังกา ให้อยู่เย็นเป็นสุข มีสุขภาพร่างกายแข็งแรง มีสภาพจิตใจเป็นปกติ และประสบความสําเร็จในการรักษาอาการป่วย ตามคติความเชื่อของวิถีการเลี้ยงช้าง โดยมีนางสาวกัญจนา ศิลปอาชา​ ที่ปรึกษาคณะทํางานยุทธศาสตร์กระทรวงทรัพยากรธรรมชาติและสิ่งแวดล้อม​ นายยุทธพล​ อังกินันทน์​ ที่ปรึกษา​ รมว.ทส.​ พร้อมด้วยนายจตุพร​ บุรุษพัฒน์​ ปลัดกระทรวงฯ นายชัชวาลย์ ฉายะบุตร ผู้ว่าราชการจังหวัดลําปาง​ คณะผู้บริหาร​ระดับสูง​ พนักงาน เจ้าหน้าที่ในสังกัด​ ตลอดจนสื่อมวลชน​และประชาชน​ เข้าร่วมพิธี​ ณ สถาบันคชบาลแห่งชาติ ในพระอุปถัมภ์ฯ (ศูนย์อนุรักษ์ช้างไทย) อําเภอห้างฉัตร จังหวัดลําปาง
​
นายวราวุธ กล่าวว่า การช่วยเหลือดูแลสัตว์เหล่านี้ ถือเป็นอีกหนึ่งบทบาทหน้าที่ที่สําคัญของกระทรวงฯ การกลับมายืนบนผืนแผ่นดินไทยของช้างพลายศักดิ์สุรินทร์ ได้รับการต้อนรับที่อบอุ่นจากประชาชนคนไทยจํานวนมาก และเฝ้าติดตามดูชีวิตความเป็นอยู่ตั้งแต่วันแรกที่มาถึงจนกระทั่งวันนี้ กระทรวงฯ ขอขอบคุณความร่วมมือจากทุกฝ่าย และหวังเป็นอย่างยิ่งว่าภารกิจต่อจากนี้ที่จะลงนามความร่วมมือให้ความช่วยเหลือทั้งทางด้านวิชาการและทักษะความรู้แก่ประเทศศรีลังกาเพื่อให้ช้างไทยและช้างที่อยู่ในประเทศศรีลังกามีชีวิตความเป็นอยู่ที่ดีขึ้นจะประสบความสําเร็จต่อไปด้วยดี ทั้งนี้​ สุขภาพของพลายศักดิ์สุรินทร์ตอนนี้​ ได้พ้นระยะกักตัวและมีสุขภาพดีขึ้น​ ไม่มีเชื้อโรค​ ไม่มีโรคติดต่อ​ ซึ่งสิ่งที่จะต้องทําต่อไป​ คือ​ การตรวจสุขภาพภายในโดยการเอ็กซเรย์อย่างละเอียด เพื่อจะได้ทําการรักษาพลายศักดิ์สุรินทร์​ต่อไป​
สําหรับ พิธีฮ้องขวัญในครั้งนี้​ จัดขึ้นโดยเรียบง่าย​ มีการเลี้ยงขันโตก ทั้งกล้วย อ้อย ข้าวโพด ฟักทอง หญ้า​ ให้กับพลายศักดิ์สุรินทร์​ อีกทั้ง​ มีการแสดง "ฟ้อนขันดอก" เพื่อเฉลิมฉลองให้กับพลายศักดิ์สุรินทร์​ อีกด้วย สําหรับประชาชนและนักท่องเที่ยว​ที่สนใจ​เข้าเยี่ยมชมพลายศักดิ์สุรินทร์​ สามารถเข้าเยี่ยมชมได้​ ตั้งแต่วันที่ 29 สิงหาคม​ 2566 นี้เป็นต้นไป โดยเปิดให้เยี่ยมชมวันละ 1 ครั้ง ตั้งแต่เวลา 14.00 -16.00 น.​ ของทุกวัน
รัฐบาลไทย-ข่าวทำเนียบรัฐบาล-หัวหน้าผู้ตรวจราชการฯ ก.อุตฯ ตรวจราชการกรณีปกติรอบ 2 สำนักงานอุตสาหกรรมจังหวัดระยอง
วันอังคารที่ 29 สิงหาคม 2566
29/08/2566
หัวหน้าผู้ตรวจราชการฯ ก.อุตฯ ตรวจราชการกรณีปกติรอบ 2 สํานักงานอุตสาหกรรมจังหวัดระยอง
หัวหน้าผู้ตรวจราชการฯ ก.อุตฯ ตรวจราชการกรณีปกติรอบ 2 สํานักงานอุตสาหกรรมจังหวัดระยอง
วันที่ 28 สิงหาคม 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ตรวจราชการกรณีปกติ 2/2566 สํานักงานอุตสาหกรรมจังหวัดระยอง ผ่านระบบ Zoom
โดยมีนายวิเชียร ทองด้วง อุตสาหกรรมจังหวัดระยอง และเจ้าหน้าที่สํานักงานอุตสาหกรรมจังหวัดระยอง ร่วมกันรายงานผลการดําเนินงานของสํานักงานอุตสาหกรรมจังหวัด (ตามแบบรายงานผลการปฏิบัติราชการรอบที่ 2/2566 ตามประเด็นการตรวจราชการ
.
หน.ผู้ตรวจฯ ได้ถ่ายทอดนโยบายของ ท่านปลัดกระทรวงอุตสาหกรรมให้สํานักงานอุตสาหกรรมจังหวัดระยอง มุ่งเน้นการใช้ "หัว และใจ" ในการทํางาน นํานโยบาย MIND ถ่ายทอดให้โรงงานในพื้นที่ มุ่งยกระดับภาคอุตสาหกรรมให้สามารถอยู่กับชุมชนได้ สร้างภาพลักษณ์และคุณค่าใหม่ของภาคอุตสาหกรรมตามแนวอุตสาหกรรมวิถีใหม่ 4 มิติ คือ ความสําเร็จทางธุรกิจ การปรับธุรกิจให้เหมาะสมกับโลกอนาคต การดูแลสังคมโดยรอบโรงงานอุตสาหกรรม ทั้งยามปกติ และเมื่อเกิดวิกฤต การดูแลรักษาสิ่งแวดล้อมที่ตอบโจทย์ไทยและประชาคมโลก การกระจายรายได้ให้แก่ประชาชน และมีชีวิตความเป็นอยู่ที่ดีขึ้น เน้น “การสร้างงาน สร้างอาชีพ” และกระตุ้นผู้ประกอบการให้ดําเนินธุรกิจเพื่อสังคม (Social Enterprise : SE) ทํางานร่วมกับชุมชน และเครือข่ายเพื่อพัฒนาคุณภาพชีวิตให้ประชาชนในพื้นที่อย่างจริงจัง
รัฐบาลไทย-ข่าวทำเนียบรัฐบาล-นายพิศักดิ์ จิตวิริยะวศิน รองปลัดกระทรวงคมนาคม เป็นประธานเปิดโครงการอบรมเชิงปฏิบัติการด้านความมั่นคงปลอดภัยไซเบอร์
วันอังคารที่ 29 สิงหาคม 2566
นายพิศักดิ์ จิตวิริยะวศิน รองปลัดกระทรวงคมนาคม เป็นประธานเปิดโครงการอบรมเชิงปฏิบัติการด้านความมั่นคงปลอดภัยไซเบอร์
หัวข้อ “การรับมือภัยคุกคามทางไซเบอร์ต่อระบบและโครงสร้างพื้นฐานด้านเทคโนโลยีสารสนเทศของกระทรวงคมนาคม”
นายพิศักดิ์ จิตวิริยะวศิน รองปลัดกระทรวงคมนาคม ในฐานะผู้บริหารเทคโนโลยีสารสนเทศระดับสูง ประจํากระทรวง (Ministry Chief Information Officer: MCIO) เป็นประธานเปิดโครงการอบรมเชิงปฏิบัติการด้านความมั่นคงปลอดภัยไซเบอร์ หัวข้อ “การรับมือภัยคุกคามทางไซเบอร์ต่อระบบและโครงสร้างพื้นฐานด้านเทคโนโลยีสารสนเทศของกระทรวงคมนาคม” โดยมีผู้แทนหน่วยงานในสังกัดกระทรวงคมนาคม เข้าร่วมอบรม ในวันที่ 29 สิงหาคม 2566 ณ ห้องประชุมคมนาคม อาคารคมนาคม 2 กระทรวงคมนาคม
นายพิศักดิ์ จิตวิริยะวศิน กล่าวว่า กระทรวงคมนาคมได้ปฏิบัติงานตามนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม ซึ่งเป็นแผนแม่บทหลักในการพัฒนาเศรษฐกิจ และสังคมดิจิทัลของประเทศ ระยะ 20 ปี (พ.ศ. 2561 - 2580) การกําหนดทิศทางการขับเคลื่อนการพัฒนาประเทศที่ยั่งยืน โดยใช้เทคโนโลยีดิจิทัลให้สอดคล้องกับยุทธศาสตร์ชาติและแผนพัฒนาเศรษฐกิจและสังคมแห่งชาติ สอดรับกับแผนปฏิบัติการด้านคมนาคมของกระทรวงฯ ฉบับปัจจุบันที่ให้ความสําคัญกับการประยุกต์ใช้เทคโนโลยีในการพัฒนาโครงข่ายและบริการระบบขนส่ง เพื่อยกระดับคุณภาพชีวิต เสริมสร้างระบบเศรษฐกิจ เป็นมิตรกับสิ่งแวดล้อม และแผนพัฒนาด้านดิจิทัลกระทรวงฯ (แผนคมนาคมดิจิทัล 2027) ได้กําหนดนโยบายให้นําเทคโนโลยีสารสนเทศมาพัฒนาและขับเคลื่อนงานและภารกิจของกระทรวงฯ ให้ก้าวไปสู่การเป็นคมนาคมขนส่งแบบอัตโนมัติ (Autonomous Transport) ซึ่งจากนโยบายและการปฏิบัติงานตามภารกิจอย่างเข้มแข็งของหน่วยงานในสังกัด ทําให้กระทรวงฯ มีแผนงานโครงการจํานวนมากที่มีการพัฒนา ปรับปรุง และทดแทนระบบสารสนเทศต่าง ๆ ซึ่งเป็นการดีต่อการยกระดับการคมนาคมขนส่งให้มีความสะดวก รวดเร็ว ปลอดภัย ตรงเวลา มีการขนส่งในหลายรูปแบบ สามารถรองรับการใช้งานของประชาชนในทุกกลุ่มช่วงวัย การนําเทคโนโลยีดิจิทัลมาใช้พัฒนางานบริการให้ทันสมัย จะสร้างความสะดวกปลอดภัยในการเดินทางของประชาชน และเพิ่มศักยภาพให้ระบบขนส่งและโลจิสติกส์ของประเทศ แต่การพัฒนาต้องคํานึงถึงเรื่องความมั่นคงปลอดภัยของระบบสารสนเทศที่หน่วยงานได้พัฒนาควบคู่กันด้วย ที่ผ่านมามีข่าวการโจมตีเว็บไซต์ และการโจรกรรมข้อมูลสารสนเทศของหน่วยงานภาครัฐผ่านทางสื่อโซเชียลต่าง ๆ ปัจจุบันปัญหาทางไซเบอร์และการโจรกรรมข้อมูล ทั้งข้อมูลส่วนบุคคลและข้อมูลองค์กรมีความรุนแรงและหลากหลายมากขึ้น ถ้าหากไม่มีการระวังหรือรู้ไม่เท่าทันกลลวงอาจก่อให้เกิดความเสียหายทั้งต่อตนเองหรือลุกลามไปในระดับองค์กร ดังนั้น ทุกหน่วยงานจะต้องให้ความสําคัญในเรื่องของความมั่นคงปลอดภัยทางไซเบอร์ ควบคู่ไปกับการพัฒนาองค์กรในมิติอื่น ๆ สําหรับการรับมือกับภัยคุกคามทางไซเบอร์ กระทรวงฯ ไม่สามารถสู้หรือรับมือได้เพียงลําพัง จะต้องมีพันธมิตรในการร่วมป้องกัน รับมือ และแลกเปลี่ยนข่าวสารระหว่างกัน จึงเป็นที่มาของความร่วมมือระหว่างกระทรวงฯ กับสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) การจัดโครงการอบรมเชิงปฏิบัติการฯ เพื่อร่วมรับมือกับภัยคุกคามทางไซเบอร์ในครั้งนี้จะช่วยเสริมสร้างความรู้ความเข้าใจถึงรูปแบบของภัยคุกคามทางไซเบอร์ที่อาจก่อให้เกิดความเสียหายต่อหน่วยงาน รวมถึงเรียนรู้วิธีการหรือแนวทางในการรับมือภัยคุกคามทางไซเบอร์ได้อย่างถูกต้อง และนําความรู้มาใช้วางมาตรการเฝ้าระวังให้กับหน่วยงานได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-DYETEC (Korea Dyeing & Finishing Technology Institute) เข้าพบ ผู้ตรวจภาสกรฯ หารือ แนวทางความร่วมมือในการดำเนินงานโครงการ TASK for Textile Industry
วันอังคารที่ 29 สิงหาคม 2566
29/08/2566
DYETEC (Korea Dyeing & Finishing Technology Institute) เข้าพบ ผู้ตรวจภาสกรฯ หารือ แนวทางความร่วมมือในการดําเนินงานโครงการ TASK for Textile Industry
DYETEC (Korea Dyeing & Finishing Technology Institute) เข้าพบ ผู้ตรวจภาสกรฯ หารือ
แนวทางความร่วมมือในการดําเนินงานโครงการ TASK for Textile Industry
วันที่ 28 สิงหาคม 2566 เวลา 09.30 น. ณ ห้องประชุม อก.4 อาคาร สปอ.อก. นายภาสกร ชัยรัตน์ ผตร.อก. พร้อมด้วย นางจุฑามาส โกเมนไทย ผู้จัดการแผนกข้อมูลอุตสาหกรรมสิ่งทอ สถาบันพัฒนาอุตสาหกรรมสิ่งทอ (Thailand Textile Institute :THTI) เจ้าหน้าที่กลุ่มความร่วมมือระหว่างประเทศ สปอ. ได้ให้ Mr.Thomas (Songjun) Youn, Advisor for International Coopration และ Mr.Won Seok Choi, Head, International Cooperation Division ผู้แทนKorea Dyeing and Finishing Technology Institute (DYETEC) เข้าพบ เพื่อนําเสนอรายละเอียดการดําเนินงานโครงการ TASK for Textile Industry ซึ่งเป็นโครงการที่มีวัตถุประสงค์ เพื่อการสนับสนุน ด้านเทคโนโลยีอุตสาหกรรมสิ่งทอให้กับผู้ประกอบการพัฒนาฝึกอบรมบุคลากร ร่วมกันพัฒนาผลิตภัณฑ์สิ่งทอประเภท Functional Textile เพื่อตอบสนองความต้องการของตลาดในปัจจุบัน รวมถึงการสนับสนุนการให้คําปรึกษาแก่ผู้ประกอบการด้านต่าง ๆ ที่เกี่ยวข้อง ทั้งนี้ DYETEC ได้รับมอบหมายเป็นผู้ดําเนินงานโครงการ TASK for Textile Industry จาก KIAT (Korea Institute for Advancement of Technology) ภายใต้ Ministry of Trade, Industry and Energy ประเทศเกาหลีใต้
รัฐบาลไทย-ข่าวทำเนียบรัฐบาล-ปลัดดีอีเอส กล่าวปาฐกถาพิเศษ และมอบประกาศนียบัตรพิธีปิดโครงการ Seeds for the Future 2023
วันอังคารที่ 29 สิงหาคม 2566
ปลัดดีอีเอส กล่าวปาฐกถาพิเศษ และมอบประกาศนียบัตรพิธีปิดโครงการ Seeds for the Future 2023
ปลัดดีอีเอส กล่าวปาฐกถาพิเศษ และมอบประกาศนียบัตรพิธีปิดโครงการ Seeds for the Future 2023
วันนี้ (29 ส.ค.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) กล่าวปาฐกถาพิเศษ และมอบประกาศนียบัตร ในพิธีปิดโครงการ Seeds for the Future 2023 โดยมี นายเดวิด หลี่ ประธานกรรมการบริหาร บริษัท หัวเว่ย เทคโนโลยี่ (ประเทศไทย) จํากัด ให้การต้อนรับ สําหรับโครงการนี้จัดขึ้นเพื่อเสริมทักษะและความรู้ด้านดิจิทัลให้นิสิตนักศึกษา ซึ่งเป็นหนึ่งในปัจจัยสําคัญในการขับเคลื่อนนโยบายเศรษฐกิจดิจิทัล (Digital Economy) และการพัฒนาสังคมอย่างยั่งยืนของประเทศ โดยมีนักศึกษา คณาจารย์กว่า 50,000 คน จาก 139 ประเทศทั่วโลก ซึ่งมีผู้เข้าร่วมของไทยกว่า 3,000 คน ณ ศูนย์ฝึกอบรมบริษัท หัวเว่ย เทคโนโลยี่ (ประเทศไทย) จํากัด อาคารจี ทาวเวอร์ แกรนด์ พระราม 9 กรุงเทพฯ
___________________
รัฐบาลไทย-ข่าวทำเนียบรัฐบาล-ชวนร่วมงาน “อาชีพอิสระ เพื่อคนไทยมีงานทำ” 18 ส.ค.66 ณ กระทรวงแรงงาน กทม.
วันพุธที่ 16 สิงหาคม 2566
ชวนร่วมงาน “อาชีพอิสระ เพื่อคนไทยมีงานทํา” 18 ส.ค.66 ณ กระทรวงแรงงาน กทม.
.....
กรมการจัดหางาน เชิญชวนประชาชนที่กําลังมองหาไอเดียในการประกอบอาชีพอิสระ เข้าร่วมงาน “อาชีพอิสระ เพื่อคนไทยมีงานทํา” ภายในงานมีกิจกรรมมากมาย เช่น นิทรรศการมาตรฐานอาชีพและอุตสาหกรรม สาธิต 50 อาชีพอิสระ การแสดงและจําหน่ายสินค้าของกลุ่มรับงานไปทําที่บ้าน บูธให้บริการแนะแนวอาชีพ ทดสอบความพร้อมทางอาชีพ ให้คําปรึกษาทางอาชีพ การเรียนรู้อาชีพเสมือนจริง (Virtual Reality)
.
ตัวอย่างอาชีพน่าสนใจ เช่น หมอดู ผู้เชี่ยวชาญด้านการออกแบบและสร้างสรรค์อาหาร ผู้เชี่ยวชาญด้านปัญญาประดิษฐ์ นอกจากนี้ ยังมีกิจกรรม Workshop อาชีพ เช่น การทํายาดมสมุนไพร สบู่ กระเป๋ามือถือ กระเป๋าสตางค์ ชั้นวางหนังสือ เสื้อยืดมัดย้อม ตกแต่งเสื้อยืดเกาหลี สร้อยคอ-สร้อยข้อมือหิน ตุ๊กตาดับกลิ่น ตกแต่งกระเช้า จัดสวนในขวดแก้ว จัดช่อดอกไม้ ให้ทุกคนเข้าร่วมได้ฟรี
.
ผู้สนใจ ร่วมงานได้ในวันศุกร์ที่ 18 ส.ค.66 อาคารกระทรวงแรงงาน ถ.มิตรไมตรี เขตดินแดง กทม.
ลงทะเบียนจองสิทธิเข้าร่วมกิจกรรม Workshop ได้ที่นี่ >>https://shorturl.asia/CDFRg
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ธ.ก.ส. ท้าวัยรุ่นประลองไอเดียในโครงการกล่องเล็ก คิดใหญ่
วันพุธที่ 16 สิงหาคม 2566
16/08/2566
ธ.ก.ส. ท้าวัยรุ่นประลองไอเดียในโครงการกล่องเล็ก คิดใหญ่
ธ.ก.ส. ท้าประลองนิสิต นักศึกษาทั่วประเทศมาร่วมสร้างสรรค์ไอเดียธุรกิจสุดปังให้กับผลิตภัณฑ์เกษตรกรในโครงการ BAAC Small Box More Think กล่องเล็ก คิดใหญ่ ชิงเงินรางวัลมูลค่า 100,000 บาท ตั้งแต่วันนี้จนถึง 15 กันยายน 2566
ธ.ก.ส. ท้าประลองนิสิต นักศึกษาทั่วประเทศมาร่วมสร้างสรรค์ไอเดียธุรกิจสุดปังให้กับผลิตภัณฑ์เกษตรกรในโครงการ BAAC Small Box More Think กล่องเล็ก คิดใหญ่ ชิงเงินรางวัลมูลค่า 100,000 บาท เพียงจับกลุ่มเพื่อน 3 คน พร้อมนําเสนอแผนธุรกิจผ่านวีดีโอไม่เกิน 3 นาที จากผลิตภัณฑ์ของเกษตรกรตามที่ธนาคารกําหนด สมัครร่วมกิจกรรมได้แล้วผ่าน http://www.baacactivity.com/smallboxmorethink ตั้งแต่วันนี้จนถึง 15 กันยายน 2566
​
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ขอเชิญชวนน้อง ๆ นิสิต นักศึกษาเข้าร่วมประลองไอเดียแข่งขันนําเสนอแผนธุรกิจในโครงการ BAAC Small Box More Think กล่องเล็ก คิดใหญ่ ชิงเงินมูลค่า 100,000 บาท ประกอบด้วย รางวัลชนะเลิศ 70,000 บาท รางวัลที่ 2 จํานวน 20,000 บาท และรางวัลที่ 3 จํานวน 10,000 บาท โดยเปิดโอกาสให้นักศึกษาที่กําลังศึกษาในระดับปริญญาตรีในสาขาวิชาใดก็ได้ อายุไม่เกิน 25 ปี ชวนเพื่อนรวมกลุ่มกัน จํานวน 3 คนต่อทีม (ไม่จํากัดว่าต้องเป็นมหาวิทยาลัยแห่งเดียวกัน) ส่งแผนธุรกิจเข้าร่วมประกวดในรูปแบบวีดีโอ ความยาวไม่เกิน 3 นาที ในโจทย์ “นําเสนอแนวคิดธุรกิจจากผลิตภัณฑ์การเกษตรไทยให้เป็นธุรกิจสุดปัง” จากผลิตภัณฑ์ของเกษตรกรตามที่ธนาคารกําหนดบนเว็บไซต์ http://www.baacactivity.com/smallboxmorethink จํานวน 1 ผลิตภัณฑ์จากทั้งหมด 21 ผลิตภัณฑ์ และโพสต์ ลงบนช่องทาง Facebook หรือ TikTok (เลือกเพียง 1 ช่องทางเท่านั้น) พร้อมระบุแคปชั่น ‘สมัครเข้าร่วมรายการกล่องเล็กคิดใหญ่ และ 1 ประโยคอธิบายคอนเซปต์แผนธุรกิจจากผลิตภัณฑ์ของเกษตรกร’ พร้อมติดแท็กแอคเคาท์ธนาคารตามช่องทางที่โพสต์และติดแฮชแท็ก #BAAC #กล่องเล็กคิดใหญ่ จากนั้นนําลิงก์มาลงทะเบียนสมัครเข้าร่วมกิจกรรมและกรอกข้อมูลให้ครบถ้วนผ่าน http://www.baacactivity.com/smallboxmorethink
สําหรับ 10 ทีมที่ผ่านการคัดเลือกในรอบ Audition จะได้เปิดประสบการณ์การวางแผนและลงมือทําแผนธุรกิจจริงร่วมกับเกษตรกรเจ้าของผลิตภัณฑ์ พร้อมรับคําแนะนําจาก 4 เมนเทอร์ผู้เชี่ยวชาญระดับประเทศ ได้แก่ คุณธิวาภรณ์ พัฒนะรวีโรจน์ Co-Founder of Gump’s Ari Community Space คุณทรงชัย พุทธิมาโนชญ์ Financial Advisor คุณโสภา พิมพ์สิริพาณิชย์ Digital Shortcut และคุณอัฐวุฒิ จ่างวิทยา Founder of THINKvestment สมัครร่วมกิจกรรมได้แล้วตั้งแต่วันนี้จนถึง 15 กันยายน 2566 เงื่อนไขอื่น ๆ เป็นไปตามที่ธนาคารกําหนด สอบถามรายละเอียดเพิ่มเติมได้ที่ Facebook ธกส BAAC Thailand และ Call Center 02 555 0555
รัฐบาลไทย-ข่าวทำเนียบรัฐบาล-รองปลัดฯ สุรพล เข้าร่วมพิธีเปิดงาน
วันพุธที่ 16 สิงหาคม 2566
16/08/2566
รองปลัดฯ สุรพล เข้าร่วมพิธีเปิดงาน
"กระทรวงอุตสาหกรรม" ขนทัพผู้ประกอบการ ภายใต้การส่งเสริมจากกรมส่งเสริมอุตสาหกรรมเข้าร่วมออกร้านให้ประชาชนได้ เลือกซื้อในราคาพิเศษ ในงาน "ศิลปาชีพประทีปไทย OTOP หลอมดวงใจ ด้วยพระบารมี"
วันที่ 14 สิงหาคม 2566 : นายสุรพล ชามาตย์ รองปลัดกระทรวงอุตสาหกรรม เข้าร่วมพิธีเปิดงาน "ศิลปาชีพประทีปไทย OTOP หลอมดวงใจ ด้วยพระบารมี ประจําปี 2566 เพื่อ เฉลิมพระเกียรติ “สมเด็จพระพันปีหลวง” 91 พรรษา โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีเปิดงาน
สําหรับงานในปีนี้จัดขึ้นภายใต้แนวคิด “ผ้าทอไทย สายใยแห่งพระเมตตา สร้างอาชีพปวงประชาอย่างยั่งยืน” จัดขึ้นระหว่างวันที่ 12 - 20 สิงหาคม 2566 ณ อาคารชาเลนเจอร์ 1-3 อิมแพ็คเมืองทองธานี ภายในงานมีการจัดแสดงนิทรรศการเฉลิมพระเกียรติ พระบาทสมเด็จพระปรเมนทรรามาธิบดี ศรีสินทรมหาวชิราลงกรณ พระวชิรเกล้าเจ้าอยู่หัว รัชกาลที่ 10 และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงให้ความสําคัญต่อการอนุรักษ์ และส่งเสริมภูมิปัญญาท้องถิ่น โดยมีการจําหน่ายสินค้าคุณภาพหลากหลาย ขณะเดียวกันยังสามารถเลือกช้อปสินค้าผ่านช่องทางออนไลน์อย่าง Shopee ได้ด้วยเช่นกัน ในการนี้ กระทรวงอุตสาหกรรม โดยกรมส่งเสริมอุตสาหกรรม ได้นําผู้ประกอบการภายใต้การส่งเสริมและสนับสนุนเข้าร่วมออกร้านให้ประชาชนได้เลือกซื้อในราคาพิเศษด้วย อาทิ มูลนิธิช่างหัตถศิลป์ไทย / บาติกเฮาส์ สมุทรปราการ และสินค้าหัตถ-อุตสาหกรรม เป็นต้น
รัฐบาลไทย-ข่าวทำเนียบรัฐบาล-ไทยปังไม่หยุด “ทิพานัน” เผย “ฉางอัน ออโตโมบิล” ค่ายรถยักษ์ใหญ่ของจีน เลือกไทยเป็นฐานการผลิต ประเดิมลงทุนเฟสแรกกว่า 8.8 พันล้าน พร้อมเดินเครื่องผลิต 1 แสนคันต่อปี
วันพุธที่ 16 สิงหาคม 2566
16/08/2566
ไทยปังไม่หยุด “ทิพานัน” เผย “ฉางอัน ออโตโมบิล” ค่ายรถยักษ์ใหญ่ของจีน เลือกไทยเป็นฐานการผลิต ประเดิมลงทุนเฟสแรกกว่า 8.8 พันล้าน พร้อมเดินเครื่องผลิต 1 แสนคันต่อปี
ไทยปังไม่หยุด “ทิพานัน” เผย “ฉางอัน ออโตโมบิล” ค่ายรถยักษ์ใหญ่ของจีน เลือกไทยเป็นฐานการผลิต ประเดิมลงทุนเฟสแรกกว่า 8.8 พันล้าน พร้อมเดินเครื่องผลิต 1 แสนคันต่อปี ชี้ผลงานเชิงประจักษ์ “พล.อ.ประยุทธ์” พัฒนาประเทศสําหรับอนาคต
วันที่ 16 สิงหาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มุ่งเน้นให้ไทยเดินตามนโยบาย 30@30 คือการตั้งเป้าการผลิตรถ ZEV (Zero Emission Vehicle) หรือรถยนต์ที่ปล่อยมลพิษเป็นศูนย์ให้ได้อย่างน้อย 30% ของการผลิตยานยนต์ทั้งหมดในปี ค.ศ.2030 หรือ พ.ศ. 2573 เพื่อก้าวเข้าสู่สังคมคาร์บอนต่ํา (Low Carbon Society) และการเป็นฐานการผลิตยานยนต์ไฟฟ้าและชิ้นส่วนที่สําคัญของโลกหรือศูนย์กลางของภูมิภาค (EV Hub) ซึ่งขณะนี้มีบริษัทผู้ผลิตรถ EV หลายสัญชาติ ได้ตัดสินใจเข้ามาสร้างโรงงานในประเทศไทยอย่างต่อเนื่อง
“คณะกรรมการส่งเสริมการลงทุน (บีโอไอ) ที่มีพล.อ.ประยุทธ์เป็นประธาน ได้รายงานผลสําเร็จของการเดินทางเข้าพบกับนาย Zhu Huarong ประธานกรรมการและคณะผู้บริหาร บริษัท ฉางอัน ออโตโมบิล จํากัด (Changan Automobile) ผู้ผลิตรถยนต์ไฟฟ้ายักษ์ใหญ่ของจีน เมื่อเดือน มิถุนายน 2566 ที่ผ่านมา โดยได้นําเสนอภาพการเติบโตของตลาดรถยนต์ไฟฟ้าในไทย มาตรการสนับสนุน รวมทั้งให้ความมั่นใจเรื่องความต่อเนื่องของนโยบายสนับสนุนรถยนต์ไฟฟ้าของรัฐบาลไทย ทําให้รัฐบาลจีนเห็นชอบให้บริษัทดังกล่าวยื่นขอรับการส่งเสริมการลงทุนจากบีโอไอแล้ว โดยมีการลงทุนในเฟสแรกมูลค่ากว่า 8,800 ล้านบาท เพื่อจัดตั้งฐานการผลิตรถยนต์พวงมาลัยขวาทั้งประเภท BEV, PHEV, REEV (Range Extended EV) กําลังการผลิตในระยะแรก 1 แสนคันต่อปี เพื่อตอบสนองความต้องการรถยนต์ไฟฟ้าที่เติบโตขึ้นอย่างรวดเร็ว โดยจะจําหน่ายทั้งในประเทศและส่งออกไปยังกลุ่มอาเซียน รวมถึงออสเตรเลีย นิวซีแลนด์ อังกฤษ แอฟริกาใต้ และตลาดอื่นๆ โดยบริษัทมีแผนเปิดตัวรถยนต์ไฟฟ้าในไทยช่วงปลายปีนี้” น.ส.ทิพานัน กล่าว
รองโฆษกรัฐบาล กล่าวเพิ่มเติมว่า นอกจากจะมาตั้งฐานผลิตที่ประเทศไทยแล้ว บริษัท ฉางอัน ออโตโมบิลยังมีแผนจัดตั้งศูนย์วิจัยและพัฒนาชิ้นส่วนสําคัญ ซึ่งจะเป็นการเสริมศักยภาพอุตสาหกรรมยานยนต์ไทยและถ่ายทอดเทคโนโลยีความรู้ให้กับคนไทยอีกด้วย ซึ่งบริษัท ฉางอัน เป็นผู้นําด้านเทคโนโลยียานยนต์ไฟฟ้าและระบบขับขี่อัจฉริยะ และเป็น 1 ใน 4 ผู้ผลิตรถยนต์รายใหญ่ของจีน
“การที่ บริษัท ฉางอัน ตัดสินใจเลือกไทยเป็นฐานการผลิต สะท้อนถึงความเชื่อมั่นต่อมาตรการส่งเสริมการลงทุนของไทย รวมถึงศักยภาพและความพร้อมในด้านต่างๆ ที่สนับสนุนการแข่งขันอันเป็นผลงานเชิงประจักษ์ ของพล.อ.ประยุทธ์ จึงเชื่อว่าจะผลักดันให้ไทยก้าวสู่เป้าหมายการเป็นฮับ EV ได้ไม่ยาก ทั้งยังช่วยส่งเสริมลงทุนธุรกิจที่เกี่ยวเนื่อง เกิดการกระตุ้นเศรษฐกิจ กระจายรายได้ พลิกโฉมประเทศไทยตามกลยุทธ์ 3 แกนขับเคลื่อนการพัฒนาประเทศสําหรับอนาคต” น.ส.ทิพานัน กล่าว
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสาย นฐ.3061 ทางลัดเข้าศูนย์ราชการจังหวัดนครปฐม เสร็จสมบูรณ์
วันพุธที่ 16 สิงหาคม 2566
กรมทางหลวงชนบท สร้างถนนสาย นฐ.3061 ทางลัดเข้าศูนย์ราชการจังหวัดนครปฐม เสร็จสมบูรณ์
บรรเทาการจราจรหนาแน่นช่วงเวลาเร่งด่วน เพิ่มประสิทธิภาพการคมนาคมในพื้นที่ รองรับการเจริญเติบโตของเมืองในอนาคตอย่างยั่งยืน
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสาย นฐ.3061 แยก ทล.375 - ศูนย์ราชการจังหวัดนครปฐม เสร็จสมบูรณ์ และเปิดให้ประชาชนได้ใช้สัญจรเรียบร้อยแล้ว โดยมีจุดเริ่มต้นจากแยก ทล.375 ถึงศูนย์ราชการจังหวัดนครปฐม ตําบลถนนขาด อําเภอเมือง จังหวัดนครปฐม รวมระยะทาง 3.217 กิโลเมตร ก่อสร้างเป็นเส้นทางใหม่ขนาด 6 - 8 ช่องจราจร เป็นถนนผิวจราจรแบบแอสฟัลท์ติกคอนกรีต พร้อมสะพานคอนกรีตเสริมเหล็ก 4 แห่ง มีไฟฟ้าส่องสว่าง ระบบระบายน้ําตลอดสองข้างทาง ใช้งบประมาณ 440 ล้านบาท ซึ่งเดิมเส้นทางเข้าสู่ศูนย์ราชการจังหวัดนครปฐม เป็นถนนขนาด 2 ช่องจราจร (2 ทิศทาง) สองข้างทางมีการเจริญเติบโตของเมืองและมีอาคารพาณิชย์ตั้งอยู่ ทําให้เส้นทางไม่สามารถขยายความกว้างของถนนได้อีก ทําให้เกิดความแออัด การจราจรติดขัด โดยเฉพาะชั่วโมงเร่งด่วน ส่งผลให้การเดินทางเข้าสู่ศูนย์ราชการจังหวัดนครปฐมเกิดความไม่สะดวกปลอดภัยในการใช้ถนน
ทั้งนี้ โครงการดังกล่าวจะช่วยยกระดับคุณภาพชีวิตที่ดีให้กับประชาชน สามารถใช้เป็นเส้นทางลัด (Short Cut) เข้าสู่ศูนย์ราชการจังหวัดนครปฐมได้อย่างสะดวกรวดเร็วปลอดภัย บรรเทาการจราจรที่หนาแน่นในช่วงเวลาเร่งด่วน เพิ่มประสิทธิภาพการคมนาคม ตลอดจนรองรับการเจริญเติบโตของเมืองในอนาคตให้มีความสมบูรณ์มากยิ่งขึ้น และส่งเสริมเศรษฐกิจของจังหวัดในระยะยาวได้อีกทางหนึ่งด้วย
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลเพื่อเศรษฐกิจและสังคมหารือความร่วมมือด้านไปรษณีย์ระหว่างประเทศ
วันอังคารที่ 15 สิงหาคม 2566
รองปลัดกระทรวงดิจิทัลเพื่อเศรษฐกิจและสังคมหารือความร่วมมือด้านไปรษณีย์ระหว่างประเทศ
รองปลัดกระทรวงดิจิทัลเพื่อเศรษฐกิจและสังคมหารือความร่วมมือด้านไปรษณีย์ระหว่างประเทศ
วันที่15สิงหาคม2566ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมทําหน้าที่หัวหน้าคณะผู้แทนไทยเข้าร่วมการหารือกับMr. Marjan Osvaldรองเลขาธิการสหภาพสากลไปรษณีย์และคณะณโรงแรมเซ็นทราแกรนด์แอทเซ็นทรัลเวิล์ดเพื่อแลกเปลี่ยนความรู้ประสบการณ์ต่างๆและความเห็นเกี่ยวกับแนวโน้มการบริการไปรษณีย์ระหว่างประเทศและแก้ไขอุปสรรคด้านการขนส่งข้ามพรหมแดนรวมทั้งการพิจารณาความเป็นไปได้ในการพัฒนาหลักสูตรการฝึกอบรมสําหรับภูมิภาคเอเชียและแปซิฟิกภายใต้กรอบของสหภาพไปรษณีย์แห่งเอเชียและแปซิฟิกที่รองรับการเปลี่ยนแปลงของธุรกิจไปรษณีย์ในปัจจุบัน
ต่อจากนั้นดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมได้เข้าร่วมการหารือกับคณะผู้แทนจากกระทรวงกิจการภายในและการสื่อสารของประเทศญี่ปุ่น(MIC)พร้อมด้วยผู้แทนจากสถานเอกอัครราชทูตญี่ปุ่นประจําประเทศไทยเพื่อแลกเปลี่ยนความรู้ประสบการณ์ต่างๆและความเห็นเกี่ยวกับนโยบายด้านการบริการไปรษณีย์ในอนาคตรวมทั้งการกระชับความสัมพันธ์ในระดับทวิภาคีของทั้งสองประเทศในการพิจารณาความเป็นไปได้ในการร่วมมือระหว่างกระทรวงดิจิทัลฯและMICในอนาคตโดยมีผู้แทนจากสํานักปลัดกระทรวงดิจิทัลเพื่อเศรษฐกิจและสังคมและบริษัทไปรษณีย์ไทยจํากัดเข้าร่วมการเข้าพบหารือดังกล่าว
_____________